**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**JU SLUŽBA ZA ZAPOŠLJAVANJE TK**

**TUZLA**

**P R O G R A M**

**sufinansiranja samozapošljavanja 2022**

Tuzla, juli 2022. godine

**SADRŽAJ**

[**1. OSNOV ZA DONOŠENJE** 2](#_Toc109310672)

[**2. CILJ** 2](#_Toc109310673)

[**3. CILJNA GRUPA** 2](#_Toc109310674)

[**4. NAČIN SUFINANSIRANJA** 2](#_Toc109310675)

[**5. POTICAJNE MJERE** 2](#_Toc109310676)

[**6. PRIPREMA ZA REALIZACIJU PROGRAMA** 3](#_Toc109310677)

[**7. JAVNI POZIV** 3](#_Toc109310678)

[**7.1. Prijava na javni poziv** 3](#_Toc109310679)

[**7.2. Napomena** 3](#_Toc109310680)

[**8. OBRADA PRISTIGLIH PRIJAVA** 3](#_Toc109310681)

[**9. ODOBRAVANJE ZAHTJEVA** 3](#_Toc109310682)

[**10. ZAKLJUČIVANJE UGOVORA** 4](#_Toc109310683)

[**11. PRAVDANJE I ISPLATA UGOVORENIH SREDSTAVA** 4](#_Toc109310684)

[**12. OPŠTE NAPOMENE** 4](#_Toc109310685)

[**13. KONTROLA I PRAĆENJE IZVRŠENJA UGOVORNIH OBAVEZA** 5](#_Toc109310686)

[**14. ULAZNI PODACI** 5](#_Toc109310687)

[**15. IZLAZNI PODACI** 5](#_Toc109310688)

**Obrazac 1.** [**ZAHTJEV** 6](#_Toc109310689)

**Obrazac 2.** [**KRITERIJI** 7](#_Toc109310690)

# **1. OSNOV ZA DONOŠENJE**

Na osnovu Zakona o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08), Strategije razvoja Tuzlanskog kantona 2021-2027 („Sl.novine Tuzlanskog kantona“, broj: 9/21), Finansijskog plana i Izmjene i dopune Finansijskog plana JU Služba za zapošljavanje TK (u daljem tekstu: Služba) za 2022. godinu, sačinjen je „Program sufinansiranja samozapošljavanja 2022“ (u daljem tekstu: Program).

Za realizaciju Programa Služba je osigurala sredstva u iznosu od 300.000,00 KM.

Izrazi u ovom Programu koji su napisani samo u jednom gramatičkom rodu odnose se podjednako na muški i ženski rod.

# **2. CILJ**

Program se realizira s ciljem sufinansiranja samozapošljavanja i pokretanja i registracije djelatnosti (obrta / privrednog društva) za 46 osoba sa evidencije nezaposlenih u Tuzlanskom kantonu.

# **3. CILJNA GRUPA**

Ciljna grupa su osobe, prijavljene na evidenciju nezaposlenih u Tuzlanskom kantonu prije dana objave Javnog poziva, bez obzira na stepen obrazovanja i starosnu dob, koje će nakon odobrene prijave na Javni poziv registrovati i održavati djelatnost / obrt ili doo, u trajanju najmanje 12 mjeseci.

U Programu ne mogu učestvovati osobe koje su po Javnim pozivima iz 2020 i 2021 godine koristile poticajna sredstva iz mjera za pokretanje samostalne djelatnosti, samozapošljavanja, u čijoj su realizaciji učestvovali Federalni zavod za zapošljavanje i Služba, kao ni osobe koje su odjavile djelatnost / društvo u periodu od šest (6) mjeseci prije objave Javnog poziva za učešće u ovom programu.

# **4. NAČIN SUFINANSIRANJA**

Programom su predviđena ukupna finansijska sredstva u iznosu od 300.000,00 KM, koja su osigurana Finansijskim planom i Izmjenama i dopunama Finansijskog plana JU Služba za zapošljavanje Tuzlanskog kantona za 2022.godinu, kojim je predviđeno sufinansiranje troškova doprinosa, a u slučaju da je iznos sufinansiranja veći od troškova doprinosa, ostatak iznosa sufinansiranja se koristi za isplatu dijela neto plaće.

# **5. POTICAJNE MJERE**

Služba poslodavcu / nezaposlenoj osobi / korisniku sredstava sa kojim je zaključen ugovor o sufinansiranju samozapošljavanja, bez obzira na vrstu djelatnosti, u vremenu od 12 mjeseci, po dostavljenom pravdanju, isplaćuje sredstva u iznosu od 500,00 KM mjesečno.

Navedeni iznos se uvećava za dodatnih 35,00 KM mjesečno na ime refundacije dijela troškova registracije djelatnosti.

# **6. PRIPREMA ZA REALIZACIJU PROGRAMA**

U okviru pripremne faze Programa se provode slijedeće aktivnost:

* Služba priprema Program i dokumentaciju za realizaciju programskih aktivnosti (javni poziv, obrazac zahtjeva za učešće u Programu, kriterije, ugovor sa korisnicima sredstava).
* Ministarstvo za rad, socijalnu politiku i povratak daje mišljenje na Program
* Upravni odbor Službe donosi Program
* Služba informiše javnost putem sredstava javnog informisanja.

# **7. JAVNI POZIV**

Služba objavljujue Javni poziv na web stranici Službe: [www.szztk.ba](http://www.szztk.ba/) i na oglasnim pločama biroa za zapošljavanje. Javni poziv ostaje otvoren petnaest (15) dana od dana objavljivanja, nakon čega se vrši ocjena prijava, te se utvrđuje rang lista.

# **7.1. Prijava na javni poziv**

Potrebna dokumentacija za učešće u Programu, koju nezaposlena osoba podnosi Službi:

* Zahtjev, popunjen i svojeručno potpisan
* Uvjerenje BIZ-a za podnosioce zahtjeva, demobilizirane borce i djecu nezaposlenih demobiliziranih boraca

# **7.2. Napomena**

Ukoliko se ne utroše novčana sredstva, Služba može ponoviti javni poziv.

Ukoliko podnosioci zahtjeva kojima su sredstva odobrena za sufinansiranje samozapošljavanja, odustanu od pokretanja djelatnosti, odnosno zaključivanja ugovora, Služba vrši odobravanje podnosiocu zahtjeva, redom sa Liste podnosioca zahtjeva kojima nije odobreno sufinansiranje, ako ispunjava uvjete Programa.

# **8. OBRADA PRISTIGLIH PRIJAVA**

Komisija koju imenuje direktor, provjerava kvalificiranost podnosioca zahtjeva za učešće u Programu na osnovu podataka iz Zahtjeva, provjerom u evidenciji Službe (JIS), i provjerom u evidenciji Porezne uprave Federacije BiH.

Nakon izvršenih provjera Komisija sačinjava Prijedlog Liste podnosilaca zahtjeva koji ispunjavaju uvjete Javnog poziva i dostavlja direktoru na odobravanje, prijedlog Liste podnosilaca zahtjeva „na čekanju“ ( podnosioci prijava koji ispunjavaju uslove, ali radi nedostatka sredstava nisu zahtjevi odobreni) i Liste podnosilaca zahtjeva koji ne ispunjavaju uslove Javnog poziva.

Prijedloge Listi podnosilaca zahtjeva, Komisija dostavlja direktoru na odobravanje.

# **9. ODOBRAVANJE ZAHTJEVA**

Direktor Službe donosi odluku o odobravanju Listi podnosilaca zahtjeva.

Liste podnosilaca zahtjeva se objavljuju na web stranici Službe: [www.szztk.ba](http://www.szztk.ba/).

# **10. ZAKLJUČIVANJE UGOVORA**

Nakon odobravanja Listi podnosilaca zahtjeva, Služba obavještava podnosioce zahtjeva putem e-mail-a, da je zahtjev odobren i da u roku od 60 dana Službi dostave sljedeću dokumentaciju:

* ovjerenu fotokopiju rješenja o registraciji djelatnosti / društva, čiji je datum nakon datuma podnošenja prijave na Javni poziv
* kopiju Uvjerenja o poreznoj registraciji (ID broj),
* broj računa registrovane djelatnosti u poslovnoj banci na koji će se sredstva doznačiti,
* kopija prijave na obavezna osiguranja u Poreznoj upravi Federacije BiH (obrazac JS 3100).

Služba priprema tri (3) primjerka ugovora o sufinansiranju samozapošljavanja i nepotpisan ugovor dostavlja nezaposlenoj osobi, podnosiocu zhtjeva u svojstvu pravnog lica / poslodavcu na potpis uz napomenu da isti potpisan i ovjeren vrati Službi u roku od tri (3) dana.

Nakon što poslodavac potpiše i ovjeri ugovor, Služba potpisuje i ovjerava sve primjerke ugovora, zadržava dva (2) primjerka, a jedan (1) vraća poslodavcu.

# **11. PRAVDANJE I ISPLATA UGOVORENIH SREDSTAVA**

Nakon potpisivanja **Ugovora o sufinansiranju samozapošljavanja**, poslodavac / korisnik je u obavezi da, najdalje do kraja mjeseca za protekli mjesec, Službi dostavlja:

* Specifikacije uz uplatu doprinosa poduzetnika (Obrazac 2002) u slučaju registracije obrta ili Specifikacije uz uplatu plaće radnika u radnom odnosu kod pravnih i fizičkih osoba (Obrazac 2001) u slučaju registracije privrednog društva ovjerene u Poreskoj upravi Federacije BiH, kopiju izvoda iz banke iz kojih je vidljiva isplata pojedinačne neto plaće za sufinansiranu osobu / korisnika sredstava, ili uplatnica ovjerena od banke o uplati neto plaće za sufinansiranu osobu / korisnika sredstava ili u slučaju zbirne uplate plaća kopiju izvoda iz banke iz kojeg je vidljiv iznos zbirne uplate plaća uz spisak sufinansiranih osoba sa pregledom isplata pojedinačnih neto plaća ovjeren od poslodavca, i platnu listu za sufinansiranu osobu / korisnika potpisanu i ovjerenu od strane poslodavca.
* Služba na osnovu dostavljene dokumentacije o ispunjavanju uvjeta za isplatu, korisniku sredstava mjesečno refundira ugovoreni iznos za protekli mjesec, do isteka ugovorene obaveze,

# **12. OPŠTE NAPOMENE**

Na ovaj Program u pogledu promjena u vezi sa radom sufinansirane osobe /korisnika, primjenjuju slijedeća pravila:

* U slučaju nastupanja okolnosti da je osoba čije se zapošljavanje sufinansira privremeno spriječena za rad duže od 42 dana ili koristi porodiljsko odsustvo, sufinansiranje / refundacija sredstava se obustavlja za taj period. U slučaju povratka na rad osobe po prestanku predmetnih okolnosti, poslodavac / korisnik za preostali period može nastaviti koristiti prava određena Programom i Ugovorom o sufinansiranju samozapošljavanja.
* Za sve eventualne izmjene ugovora o sufinansiranju radit će se aneks ugovora.
* Svi aplikanti, podnosioci zahtjeva, učešćem u Programu, pristaju da Služba obrađuje njihove lične / osobne podatke u svrhu provođenja Programa, te se njihovi podaci koji se odnose na ime i prezime fizičke osobe mogu objaviti na web stranici Službe: [www.szztk.ba](http://www.szztk.ba/), u svrhu informisanja javnosti o prijavama na javni poziv te transparentnosti provođenja programa.

# **13. KONTROLA I PRAĆENJE IZVRŠENJA UGOVORNIH OBAVEZA**

Na osnovu ugovora o sufinansiranju samozapošljavanja, Služba kontinuirano provodi kontrolu realizacije ugovorenih obaveza korisnika, i to.

* putem dostavljenog pravdanja po Ugovoru o sufinansiranju samozapošljavanja
* provjerom podataka na portalu Porezne uprave Federacije BiH, a
* po potrebi i kontrolom provođenja ugovorenih obaveza kod poslodavca.

 U slučaju nepoštivanja ugovornih obaveza, Služba će pokrenuti postupak raskida ugovora.

# **14. ULAZNI PODACI**

* Osnovni pokazatelji kretanja na tržištu rada,
* Broj nezaposlenih osoba prijavljenih na evidenciju iz ciljne grupe na dan 30.06.2022.godine,
* Spolna i dobna struktura ciljne grupe,
* Iznos ukupno planiranih sredstava po Programu.

# **15. IZLAZNI PODACI**

* Aktivnosti u vezi Javnog poziva (objava, provjera i odobravanje zahtjeva, zaključivanje ugovora i dr.),
* Broj zaprimljenih zahtjeva, broj zaključenih ugovora o sufinansiranim osobama iz ciljne grupe,
* Struktura novoregistrovanih djelatnosti,
* Broj osoba iz ciljne grupe koje su nastavile obavljati registrovanu djelatnost u narednih dvanaest (12) mjeseci, nakon isteka ugovorenog perioda sufinansiranja,
* Spolna i dobna struktura osoba koje su zaključile ugovore o sufinansiranju samozapošljavanja,
* Planirano / ugovoreno / utrošeno sredstava po Programu,
* Nivo izvršenja postavljenog cilja.

**Broj: VD DIREKTORICA**

**Datum: Fatima Budić, bach.prava**

 **Obrazac 1.**

# **Z A H T J E V**

**Program sufinansiranja samozapošljavanja 2022**

**JU SLUŽBA ZA ZAPOŠLJAVANJE TUZLANSKOG KANTONA**

|  |  |
| --- | --- |
| **IME I PREZIME** |  |
| **JMBG** |  |
| **DJELATNOST** |  |
| **KANTON** |  |
| **OPĆINA** |  |
| **ADRESA** |  |
| **KONTAKT OSOBA** |  |
| **E-mail adresa**  |  |
| **Telefon/Mobilni** |  |
| **KRATKO OBRAZLOŽENJE ZAHTJEVA** |
|  |

  **IME I PREZIME**

 \_\_\_\_\_\_\_\_\_\_\_\_\_\_\_\_\_\_\_\_\_

 **Obrazac 2.**

# **KRITERIJI**

**za vrednovanje zahtjeva Sufinansiranje samozapošljavanja 2022**

|  |  |  |
| --- | --- | --- |
| **R/b** | **Vrijeme provedeno na evidenciji** | **Broj bodova** |
| **(mjeseci)** |
| 1. | Više od 36  | 6 |
| 2. | Više od 12 do 36 | 4 |
| 3. | do 12 | 2 |
|  | **Pripadnost boračkoj kategoriji** |  |
| 4. | Demobilizirani borci i djeca nezaposlenih demobiliziranih boraca | 2 |

|  |  |  |
| --- | --- | --- |
|  |  |  |
|  |  |  |  |
|  |  |  |  |
| Kod istog broja bodova „**Vrijeme provedeno na evidenciji“** , podnosioci zahtjeva se vrednuju na godine, mjesece i dane, i tim redoslijedom se uvrštavaju na Liste. |
|  |  |  |  |
|  |  |  |